Overwatch

Overwatch er et lagbasert førstepersonsskytespill utviklet og publisert av Blizzard Entertainment. Det ble utgitt 24. mai 2016 for Microsoft Windows, PlayStation 4, Xbox One og 15. oktober 2019 for Nintendo Switch. I Overwatch spiller spillere i to lag på seks stykk, hvor hver spiller velger sin helt fra en liste forskjellige figurer med unike egenskaper. Da Titan ble kansellert i 2014, ble gruppen bak det inspirert av suksessen til førstepersonsskytespill som Team Fortress 2 og populariteten til MOBA-spill og skapte et heltebasert skytespill som fokuserte på samarbeid. Noen konsepter fra det kansellerte Titan-prosjektet er brukt i Overwatch.

Overwatch er Blizzards fjerde spillfranchise og ble kunngjort på BlizzCon i 2014. Når det ble utgitt, fikk spillet god mottakelse, og vant blant annet «Game of the Year»-prisen på 2017 DICE Awards.Etter søksmålet rundt Activision Blizzard, moderselskapet til Blizzard Entertainment, ble det kunngjort at navnet til spillerfiguren Jesse McCree skulle bli endret, ettersom figuren er navngitt etter en person som er knyttet til søksmålet. Navnet som erstattet «Jesse McCree» er «Cole Cassidy», som trådte i kraft 26. oktober 2021.

Overwatch 2 
En «oppfølger», Overwatch 2, ble annonsert i 2019 og ble tilgjengelig med tidlig tilgang 4. oktober 2022 21:00 etter at Overwatch-serverne var nede i ett døgn før. Da Overwatch 2 ble tilgjengelig, kom det nye endringer til alle de eksisterende heltene, samt tre nye helter: Sojourn, Junker Queen og Kiriko. Oppdateringen endret også forretningsmodellen til spillet, hvor «loot boxes» ble helt fjernet mens et «battle pass» ble lagt til.

Før utgivelse 
Da oppdateringen ble kunngjort, ble det meddelt at den skulle inneholde en ny spillmodus som lar spillere utforske mer av verdenen i Overwatch ved hjelp av samarbeid mot ikke-spillerstyrte motstandere i scenarioer med fokus på fortelling, noe man har tidligere sett grunnlag av i Overwatch-begivenhetene Uprising, Retribution og Storm Rising. Det ble først kunngjort at oppdateringen Overwatch 2 skulle bli solgt separat, men at alt spiller-mot-spiller-innhold kom til å være tilgjengelig gratis for eksisterende Overwatch-spillere, men spillet har overskrevet Overwatch i Battle.net-tjenesten, og spillere har per 7. oktober 2022 ikke lenger tilgang til Overwatch. Ved Xbox & Bethesda Games Showcase-presentasjonen og det offisielle nettstedet til Overwatch, ble det 12. juni 2022 kunngjort at Overwatch 2 skal bli gratis å spille 4. oktober 2022.

Første beta 
Første lukkede betafase for Overwatch 2-oppdateringen startet 26. april 2022. Spillere på PC hadde mulighet for å melde seg «interessert» i tilgang for denne betaversjonen. Denne første betafasen inneholder den nye «damage»-helten Sojourn, gjenoppfriskinger av evnene til figurene Orisa, Doomfist (som nå er en «tank»), Sombra og Bastion, og et nytt «pingesystem», som lar spillerne kommunisere lettere i løpet av spillets gang.

Noen utvalgte, påmeldte spillere fikk en nøkkel til betaversjonen på e-post. Nøkkelløse spillere har muligheten til å se på utvalgte strømminger på tjenesten Twitch i håp om å skaffe en nøkkel via Twitch-systemet «drops» fra 27. april 2022.

Nye kart 
Det er flere nye kart i Overwatch 2.
 Circuit Royal, en «escort»-bane satt i Monte Carlo, Monaco.
 Colosseo, en «push»-bane satt i Roma, Italia.
 Esperança, en «push»-bane satt i Portugal.
 Midtown, en «hybrid»-bane satt i New York, USA.
 New Queen Street, en «push»-bane satt i Toronto, Canada.
 Paraíso, en «hybrid»-bane satt i Rio de Janeiro, Brasil.

«Push»-modusen er en ny modus som ligner på «escort»-modusen, men at objektivet beveger seg begge veier, og det handler om å sende objektivet til motstandernes hjemmebase.

«Assault»-banene som var tilgjengelig før Overwatch 2 er ikke lenger tilgjengelige i spillet ved oppdateringens utgivelse 4. oktober 2022. Disse banene er Hanamura, Horizon Lunar Colony, Paris, Temple of Anubis og Volskaya Industries.

Spilloversikt 
Overwatch er et førstepersonsskytespill (FPS) hvor spillere spiller med og mot andre spillere på lag av seks spillere, med mindre man velger modus som inkluderer robotspillere. Da det er utgitt på forskjellige plattformer, kan man kun spille med spillere som spiller på samme plattform. 9. juni 2021 ble det kunngjort at i en kommende oppdatering skal spillere som spiller på PC kunne spille med venner som spiller på forskjellige konsoller, hvor de da spiller uten hjelpemidler på PC-servere mot andre PC-spillere.

Modus 

 «Quick Play» er en grunnleggende 6-mot-6 spillmodus, som inneholder karttypene «Assault», «Escort», «Hybrid» og «Control». «Role Queue» gir spilleren valg om hvilke roller de har lyst til å spille, og de blir dildelt en rolle fra sine valg når de finner et ledig spill i «Quick Play».
 «Competitive Play» er nokså lik «Quick Play», men kommer med et rangeringssystem hvor spillerens rangering øker og synker avhengig av seier og tap. I motsetning til «Quick Play», blir kartene (utenom «Control»-kart) spilt til én side har gjort det desidert bedre enn den andre, da disse karttypene er asymmetriske. Det finnes «Competitive Play» med både «Role Queue», hvor spilleren får rangering som er spesifikk til rollen sin, og «Open Queue», som lar spillere uten å være låst til én rolle og gir en generell rangering uavhenging av roller.
 «Arcade» er en kolleksjon ekstramodus som er uformelle. Dette inkluderer spilltyper som «Capture the Flag», «Deathmatch», én-mot-én, tre-mot-tre og flere modus, ofte sammen med forskjellige begivenheter samsvarende med faktiske arrangementer som allehelgensaften, jul og kinesisk nyttår. Her er det også spillerskapte spillmodus i form av «Workshop» som kan finnes i en egen meny.
I vanlig «Quick Play» og «Competitive Play», har hvert spill seks spillere på hvert lag, til en total av tolv i hvert spill. Hovedpoenget med spillet er å fullføre oppgaven til banen spillet foregår på, som varierer med hvilken kategori banen er i. I det kommende Overwatch 2, som også oppdaterer nåværende spiller-mot-spiller-innhold i Overwatch, bli hvert lag bestående av fem spillere, til en total av ti i hvert spill. Det kommer også en ny karttype som kalles for «push».

 «Assault»-baner innebærer at «Attack»-laget må ta kontroll av to områder (i rekkefølge) beskyttet av «Defend»-laget. Dette er ofte nevnt i andre spill som «Control Points». Disse banene i Overwatch tar plass i Japan, Paris, Egypt, Russland og på månen. Banene Paris og Horizon Lunar Colony (månen) ble gjort utilgjengelige i «quick play» 15. mars 2022. Disse banene har også vært utilgjengelige i «competitive play» siden slutten av 2019.
 «Escort»-baner innebærer at «Attack»-laget må dytte et «Payload» lineært til enden av kartet, hvor det er flere mindre punkter som kan bli beskyttet av «Defend»-laget. Disse banene tar plass i Australia, Cuba, Gibraltar, Italia, Mexico og USA.
 «Hybrid»-baner er en slags kombinasjon av «Assault» og «Escort», hvor «Attack»-laget først må kapre et område, for så å dytte et «Payload» i likhet med «Escort»-kart. Disse banene tar plass i London, Tyskland, USA og i en fiktiv by i nærheten av Nigeria.
 I «Control»-banene er begge spillere på «Attack»-lag som kjemper for kontroll på étt område på et symmetrisk kart. Hver av disse banene har tre forskjellige steder, og vinneren avgjøres best av tre. Disse banene tar plass i Hellas, Irak, Kina, Nepal og Sør-Korea.

Spillerne blir tatt tilbake til sin respektive lagbase 10 sekunder etter «død», hvor tiden kan bli lengre i «Overtime»-stadiet. «Overtime» (overtid) er stadiet hvor spillerne er gått tom for tid, men det fortsatt er motstandere på objektivet.

Kommunikasjon 
I Overwatch, er det flere forskjellige måter å kommunisere med andre spillere. På PC kan spillerne sende tekstmeldinger til sitt lag, sin lukkede gruppe eller til begge lagene, noe konsollspillere i utgangspunktet ikke kan. Spillerne kan også bli med i en stemmechat med sitt lag eller sin lukkede gruppe. Det er også ferdigskrevne meldinger som «I need healing!» og «Group up with me!» i alle figurenes stemmer, som ofte blir brukt, og noen ganger brukt for å erte sine lagkamerater. Det er et rapporteringssystem i Overwatch som lar spillere sende beskjed til selskapet angående, blant annet, dårlig oppførsel. Dette kan medføre å bli bannlyst fra spillet, eller at man ikke kan kommunisere som vanlig lengre.

Helter 

I Overwatch finnes det 32 forskjellige «heroes», som er kontrollert av spillere. Alle har forskjellige våpen og egenskaper, og er kategorisert som «Damage», «Tank» eller «Support». Spillet hadde opprinnelig 21 helter ved utgivelse, hvor elleve er lagt til fortløpende. Det skal i utgangspunktet ikke komme noen nye helter til Overwatch før Overwatch 2 er utgitt. Helter som blir lagt til i Overwatch 2 blir også lagt til i Overwatch, da «Player vs. Player»-støtten overlapper mellom de to titlene. En kommende helt, Sojourn, er også vist. Alle heltene har en bakgrunnshistorie som ofte binder dem sammen til andre figurer, eventuelt deres motivasjoner i universet til Overwatch.

De aller fleste spillbare heltene i Overwatch er menneskelige, men det er også en gorilla, en hamster og forskjellige typer «omnics», som er en type robot med kunstig intelligens.

Roller 
Det er tre forskjellige typer figurer i Overwatch: «Damage», «Tank» og «Support». Disse kategoriserer de forskjellige heltene med lignende egenskaper som kan bruke til å beskrive dem og deres spillopplevelse. I «Quick Play» og delvis i «Competitive Play» blir spilleren tildelt en rolle de må velge helter fra, ved hjelp av «Role Queue»

 «Damage»-helter har ofte mye bevegelsesevner, og er kjent for å kunne gjøre mye skade, men har relativt lite å beskytte seg med. Dette inkluderer også helter som har egenskaper basert på å beskytte spesifikke områder eller som kan skape en slags flaskehals i løpet av spillets gang. I juni 2018-oppdateringen 1.25, ble «Damage»-kategorien satt sammen av de tidligere rollene «Attack» og «Defense», som tok antallet roller fra fire, ned til tre. Symmetra, en tidligere «Support»-helt, ble også omgjort til en «Damage»-helt i denne oppdateringen.
 «Tank»-helter har som regel mer helsepoeng enn andre figurer, og har ofte evner til å skape skjold og lignende for å beskytte sine lagkamerater, dog noen «tanks» har mer evner til å forstyrre fienden i stedet for å direkte beskytte sitt lag.
 «Support»-helter har verktøy som hjelper sitt lag, og forstyrrer sine motstandere. De gjør som oftest ikke mye skade, og har heller ikke så mye liv, men kan snu kampen ved å styrke sitt lag med helbredelse og forsterkelser.

1Opprinnelig «Attack», 2Opprinnelig «Defense», 3Opprinnelig «Support», 4Opprinnelig «McCree», 5Opprinnelig «Damage»

Competitive Play 
«Competitive Play» er et rangeringssystem hvor spillere i Overwatch kan sette sine ferdigheter på prøve, hvor de får tildelt en rangering som øker og synker avhengig av seier og tap. Tiden det tar å spille et spill «Competitive Play» kan ofte ta lenger tid enn den mer uformelle «Quick Play», da begge lag skal prøve begge roller i det asymmetriske oppsettet av de forskjellige banene. Dette gjelder ikke «Control»-kart, da banen er symmetrisk, og vinnerlaget er da det første til to poeng.

«Competitive Play» har to køer som spillere kan stille seg i. Den ene er «Role Queue», hvor spilleren må velge hvilke roller de vil stille seg i kø for, og «Open Queue», hvor spillerne ikke er låst til en rolle i løpet av spillet.

«Competitive Play» er delt opp i «seasons» (sesonger), hvor hver sesong varer omtrentlig to til tre måneder. Sesonger var i utgangspunktet satt til å starte sammen med større oppdateringer til spillet som nye helter, kart eller andre systemer. Sesong 21 la til «hero bans», som gjør at noen helter ikke kan spilles i «Competitive Play». Det er ikke med i den nåværende sesongen, sesong 27, som startet 4. mars 2021, som ikke har unike trekk i forhold til andre sesonger.

Skill Rating 

I starten av hver nye sesong må spillerne spille opp til 10 runder (5 for «Role Queue»), der spillet anslår deltagerens «Skill Rating» (ferdighetsnivå, ofte forkortet som SR) på en skala fra én til 5000, der 5000 er høyeste nivå. Spillerens ferdighetsnivå vil da si hvor den er plassert i «tiers» (nivå), hvor det er syv forskjellige.

Når spillerne deltar i «Role Queue», vil de få et ferdighetsnivå for hver av de tre rollene de har køet opp som. Spillere som deltar i «Open Queue» får étt generelt ferdighetsnivå.

Om spilleren har et ferdighetsnivå som er et av de 500 høyeste i sin region etter 25 kamper, vil de få tildelt tittelen «Top 500», som vil vises på deres profil og «Competitive»-emblem.

Competitive Points 
Ved å spille og rangere seg i Overwatch, får spillerne også «Competitive Points», en valuta som kan bli brukt til å kjøpe gylne våpen til de forskjellige heltene i spillet. For øyeblikket har disse poengene ingen annet bruk, og har en maksimalkapasitet på 6000, med mindre man får mer fra sin plassering.

Overwatch League 

Overwatch League (OWL) er en profesjonelt e-sportsliga for Overwatch, eid av spillets utvikler Blizzard Entertainment og drevet av Major League Gaming, som også er eid av Blizzard moderselskap Activision Blizzard. Overwatch League følger oppsettet til andre tradisjonelle nordamerikanske ligaer, med permanente, by-baserte lag sponset av separate eierskap. Overwatch League har vært aktiv siden 2017, og har land ifra Nord-Amerika, Øst-Asia og Europa, og har spillere fra hele verden, blant annet norske Stefan «Onigod» Fiskerstrand spilte for laget Dallas Fuel og spiller nå for et av de to europeiske lagene, Paris Eternal, som første nordmann i serien, dog det har vært nordmenn bak scenene tidligere.

Kritikk 
Overwatch League har fått kritikk på grunn av flere årsaker.

Kvinnelige spillere i Overwatch League 
Overwatch League fikk tidlig kritikk for å ikke ha noen kvinnelige spillere ut av over 100 spillere på lagene som var registrert, spesielt etter en situasjon i 2016 som omhandlet den sørkoreanske spilleren Kim «Geguri» Se-yeon, som ble dødstruet og klandret for juks på grunn av hennes spillerstil med helten Zarya. Det kom også frem at Geguri var vurdert av forskjellige lag, men ble ikke signert grunnet språkvansker eller ønske å jobbe med allerede etablerte spillere. Laget Shanghai Dragons endte opp med å hyre Geguri, selv om hun selv var skeptisk for å bli «Overwatch Leagues første kvinne». I 2019 var hun inkluderte i TIMEs liste med «Next Generation Leaders» (Neste Generasjons Ledere), på grunnlag av å kjempe kjønnsskjevhet i «gaming». Hun var med Shanghai Dragons til 26. oktober 2020, og er den eneste kvinnelige spilleren som har deltatt i Overwatch League.

Spilleroppførsel 
Siden Overwatch League offentliggjorde bøter de la på spillerne og lagene de tilhørte på grunn av dårlig oppførsel («toxicity»), «boosting» og kontodeling, ble det oppstyr rundt dette. Spillere som gjentatt brøt Overwatch Leagues regler kunne risikere å bli suspendert. Dette inkluderte stor oppmerksomhet for rasistisk og homofobisk oppførsel fra kanadiske Dallas Fuel-spilleren Felix «xQc» Lengyel, som ble suspendert flere ganger før han forlot laget. Andre disiplinerte spillere inkluderer finske Timo «Taimou» Kettunen, Houston Outlaws-treneren Tae-yeong «TaiRong» Kim og Ted «Silkthread» Wang.

Spillerhelse 
Da den tredje sesongen startet, var det bekymring rundt spillernes stressnivå på grunn av ligaen. Femti spillere hadde forlatt ligaen i løpet av de to første årene, hvor flere nevnte stresset som ligaen skapte, og psykiske helsevansker. Det var forventet at mer stress skulle oppstå ved tillegg av reise som var trengt for hjemme/borte-formatet som ble introdusert i det tredje året.

Fotnoter

Referanser

Eksterne lenker 
 

Overwatch
Windows-spill
PlayStation 4-spill
Xbox One-spill
Videospill fra 2016
Videospill utviklet i USA
D.I.C.E. Awards-vinnere